Nkandla-verslag “byna klaar”Zuma se Nkandla-woning Thuli Madonsela, die Openbare Beskermer, se voorlopige verslag oor Nkandla is “byna klaar” maar weet nie aan wie om die verslag te oorhandig nie, het SAUK Maandag berig. “Ek is nou byna klaar met die voorlopige verslag,” het Madonsela gesê. “Ons het die regering versoek om vir ons ŉ aanduiding te gee of hulle al ŉ besluit gemaak het aan wie soortgelyke verslae oorhandig moet word. Ons het nog nie ŉ antwoord nie.” Madonsela sê sy het “ongewone uitdagings” teëgekom terwyl sy die verslag oor opgraderings by pres. Jacob Zuma se privaatwoning in Nkandla, KwaZulu-Natal, opgestel het. “Ek wil nie oor die uitdagings praat wat ons met dié verslag gehad het nie. Ek dink mense sal uit die verslag sien wat dié uitdagings was.” Die Demokratiese Alliansie het Madonsela verlede jaar versoek om te bepaal of Zuma se familie onbehoorlik voordeel getrek het uit die opgraderings. Zuma het aan die parlement gesê dat die regering betaal het vir sekuriteitsopgraderings, maar dat hy ŉ huislening aangegaan het om vir die res van die opgraderings te betaal.